
ПЛАН ЗА КВАЛИФИКАЦИОННА ДЕЙНОСТ

УЧЕБНА 2023 -2024 ГОДИНА









Планът за квалификационна дейност е приет с решение на Педагогически съвет с протокол 1- 18.09.2023г. 


I.АНАЛИЗ НА ИНСТИТУЦИОНАЛНАТА КВАЛИФИКАЦИОННА ДЕЙНОСТ ЗА ПРЕДХОДЕН ПЕРИОД

В педагогическия състав на ДГ2 „Щастливо детство” през учебната 2023 -2024 година има 16 учители.12  от тях са старши учители,а 4 са на длъжност учител.Придобили професионална-квалификационна степен в този период са както следва: V-та  - трима;IV-та  - пет;III-та  – трима учители и един директор;II-ра – един.Директора и 16 учители са получили за учебната 2022 – 2023 година сертификати от обучение и необходимите кредити от  Pro Divine.
През учебната 2022 – 2023 г. заложените в плана за квалификационна дейност форми се осъществиха успешно.Планираната тема за тази година беше „Актуални алтернативни практики в управлението на образователните институции”.Учителите се запознаха с метода Монтесори ,който е един от най- търсените методи за развитие на детето.Ефективността на тази педагогическа система се потвърждава от резултатите.
Другата реализирана тема беше „Ефективно управление на времето и ресурсите в детската градина”,в която учителите получиха практически насоки  за осигуряване на успеха в работата.
Проведена  беше  и информационна лекция от директора  на тема „Подготовка и представяне на годишните разпределения и седмични разписания на педагогическите ситуации по групи”.Организирана беше и интересна беседа на тема „Интерактивни форми – модерен метод на преподаване и въздействие”.
Тази квалификационна дейност на учителите е подчинена на потребностите на учителите за повишаване на педагогическите им умения и способности.

II.ЦЕЛ И ЗАДАЧИ

ЦЕЛ:

Формиране и изграждане на интелектуално, емоционално, социално, физическо и здравословно развитие на всяко дете в съответствие с възрастта, потребностите, способностите и интересите му.

ЗАДАЧИ:

1.Ориентираност към интереса, възрастовите и социалните промени в живота на децата в детската градина и към способността им да прилагат усвоените компетентности на практика. 

2.Създаване на условия за развитие на подкрепяща и мотивираща среда за децата за формиране на устойчиви нагласи и мотивация за учене през целия живот.
3.Осигуряване на ефективност на игровото взаимодействие за насърчаване на развитието и реализацията на всяко дете и ранно откриване на заложбите и способностите му.
4.Организация на дейността в образователната институция за квалификация и атестиране на педагогическите специалисти. 

III. ПРИОРИТЕТНИ ТЕМИ ЗА УЧЕБНАТА ГОДИНА

ЛИЧНОСТНОТО РАЗВИТИЕ НА ДЕЦАТА  
В ДГ2 „ЩАСТЛИВО ДЕТСТВО”



1.„Методически насоки за игровото взаимодействие в детската градина”
Новата образователна парадигма наложи промяна в образователните цели, педагогическите технологии и педагогическото взаимодействие между дете и възрастен.
В съвременните условия вниманието е насочено към технологизацията на образованието, с оглед на новите изисквания и предизвикателства на висококонкурентния пазар на труда в рамките на Европейския съюз. Ето защо пред учителя днес стоят въпросите за подобряване и модернизиране на учебно-възпитателния процес, за по-широко използване на нови технологии.
При децата в предучилищна възраст игровата дейност е водеща. Развиващата сила на играта е безспорна, тъй като това е дейност, която детето напълно владее и практикува в най-важните години от своя живот. Играта е основна форма за саморазвитие на детската индивидуалност, овладяване на езика и речта, формиране на представи и понятия, търсене на взаимовръзки между предмети и явления от околния свят. Приложението на играта във възпитателно-образователния процес е мултифункционално, защото тя може да бъде форма на педагогическо взаимодействие, подход, метод, похват или средство.
Подобряването на информираността, мотивацията и уменията на педагогическите специалисти повишава качеството и ефективността на езиковото обучение на децата в предучилищна възраст. Игрите са средство, чрез което се създават обективни обстоятелства детето да затвърдява знания, да упражнява умения и да придобива увереност в собствените си възможности. Включването на подходящи игри се явява удачна техника за работа при създаването на образователна среда, в която се предоставят условия за изява на положителни емоционални преживявания на детето от участието му в ситуациите като форма на педагогическо взаимодействие.

2. „Компетентностният подход за личностното развитие на децата в предучилищна възраст”
 В контекста на компетентностния подход детската градина функционира като учеща се организация, където учителят постоянно се учи, като определя параметрите на взаимодействието: начините за достигане на стандартите, начините за диалог с детето, начините на взаимодействие с колегите за улесняване развитието на децата. Детето трябва да се намира в действителна ситуация на цялостно учене – в която то да е включено емоционално, интелектуално и в която да развива цялата си личност и интелигентност, а не отделни компоненти. В този смисъл детската градина е истинска общност на учещи се, в която ръководители, учители и деца се учат как да вършат по-добре и с удовлетворение своята работа заедно, за да може всеки да напредва оптимално. 



ВЪТРЕШНИ ФОРМИ  
(семинари,беседа,информационна лекция,обмяна на опит)

1.Личността на детето в детската градина.

2. Емоционално развитие на децата в детската градина.

3.Здравословно развитие на децата в детската градина.

4.Физическо развитие на децата в детската градина.

5.Игрово взаимодействие  в детската градина.

6.Личностно развитие на децата в детската градина.






IV. ФИНАНСИРАНЕ

За учебната 2023 -2024 размера на планираните средства е 2836 лв.Плащанията се извършват по банков път  до 10 работни дни преди определената дата за мероприятието  по сметка на определената обучителна институция .
За обучението са осигурени зала,лектор,материали и пособия за работа.

V. ОЧАКВАНИ РЕЗУЛТАТИ

1.Развитие на ключови компетентности.
2.Удовлетворяване на квалификационните потребности и интереси на учителите.
3.Придобиване на умения и педагогически опит приложими в пряката дейност.
4.Подобряване на качествата на ВОП и творческата среда и дейност.
5.Разгръщане на потенциала на личността на учителя и респективно детската личност.

